3. การประกอบธุรกิจของแต่ละสายผลิตภัณฑ์

3.1. ลักษณะของผลิตภัณฑ์หรือบริการ

ลักษณะบริการของบมจ.ดุสิตธานี สามารถแบ่งออกได้เป็น 3 ส่วนใหญ่ดังนี้

1. ธุรกิจโรงแรมของบริษัท และบริษัทย่อย

โรงแรมดุสิตธานี มีลักษณะการให้บริการดังนี้

1. การให้บริการด้านห้องพัก

-ปัจจุบันทางโรงแรมดุสิตธานีมีห้องพักทั้งสิ้น 524 ห้อง แบ่งออกเป็น

  ----------------------------------- ------------- ----------------------
                                      จำนวน (ห้อง)   

  ห้องพักธรรมดา (Superior)              384           

  ห้องเดอลุกซ์ (Landmark Deluxe)         108           

  ห้องชุด (Thai heritage Suites)        28            

  ห้องชุด (Business Suites)             4             
  ----------------------------------- ------------- ----------------------

2. การให้บริการอาหารและเครื่องดื่ม

-โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Pavilion                          174

  The Tiara Restaurant                  120

  The Mayflower                         116

  Chinatown                             110

  Benjarong                             84

  Thien Duong                           80

  Champagne Bar                         58

  Hamilton’s                            50

  Lobby Lounge                          60

  Library 1918                          50

  The Tiara Bar                         50

  Poolside                              50
  ------------------------------------- ---------------------------------

  ห้องจัดเลี้ยงและห้องสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม*                        700-1,800

  ห้องดุสิตธานีฮอลล์                         300-500

  ห้องศาลาแดง                            90-120

  ห้องวิมานแมน                            70-100

  ห้องทวีวงศ์                              60-120

  ห้องสีลม                                40-60

  ห้องลุมพินี                               40-60

  ห้องพระราม 4                           20-40
  ------------------------------------- ---------------------------------

หมายเหตุ* สามารถแยกเป็น 1.ห้องนภาลัย มีความจุ 500-1,000 คน

2.ห้องวิมาน-สุริยา มีความจุ 200-500 คน

ห้องอาหารนอกโรงแรม จำนวน 2 แห่ง คือ

- ห้องอาหารเลอจาแดง ให้บริการอาหารทั่วไปเหมือนร้านคอฟฟี่ช๊อป มีขนาดความจุประมาณ 150
ที่นั่ง

- ห้องอาหารเสฉวน ให้บริการอาหารจีน มีขนาดความจุประมาณ 155-200 ที่นั่ง

3. การให้บริการด้านอื่นๆ ได้แก่

- สระว่ายนำ้ และศูนย์บริหารร่างกาย อันประกอบด้วย ห้องออกกำลังกาย ห้องนวดหน้า
และห้องอบไอนำ้

- ร้านค้าย่อยขายสินค้าพื้นเมืองและของที่ระลึกต่างๆ เช่น เครื่องประดับ ร้านตัดเสื้อผ้า
ร้านดอกไม้ และร้านขายยาภายในโรงแรม

-ร้านขายขนมเบเกอรี่ ชื่อ “Gourmet Corner”

-บริการอื่นๆ เช่น บริการสำรองที่นั่ง บริการรถ LIMOUSINE ระหว่างโรงแรม สนามบิน
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็กทารก
บริการตัดผม บริการซักอบรีด รับส่งไปรษณีย์ โทรศัพท์ ฯลฯ

ลักษณะของลูกค้าส่วนใหญ่จะเป็นชาวต่างประเทศ มีทั้งนักท่องเที่ยว และนักธุรกิจ
มีการจัดประชุมสัมนาทั้งบริษัทฯในประเทศไทยและการจัดประชุมนานาชาติ
ส่วนใหญ่ลูกค้านักท่องเที่ยวจะ เดินทางมาในช่วงเดือน ตุลาคม ถึงมีนาคม ซึ่งเป็นช่วง High
Season ส่วนช่วงเดือนเมษายน-สิงหาคม จะเป็นช่วง Low Season จะมี
นักท่องเที่ยวเดินทางมาน้อย

  โรงแรมดุสิตรีสอร์ท พัทยา มีลักษณะการให้บริการดังนี้

  1. การให้บริการด้านห้องพัก

  -ปัจจุบันทางโรงแรมดุสิตรีสอร์ท พัทยา มีห้องพักทั้งสิ้น 460 ห้อง แบ่งออกเป็น

  ----------------------------------- ------------- ----------------------
                                      จำนวน (ห้อง)   

  ห้องพักธรรมดา (Superior)              372           

  ห้องเดอลุกซ์ (Landmark Deluxe)         66            

  ห้องชุด (Suites)                      22            
  ----------------------------------- ------------- ----------------------

  2. การให้บริการอาหารและเครื่องดื่ม

-โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Empress                           60

  The Bay                               200

  Cascade Café                          200

  Lobby Lounge                          80
  ------------------------------------- ---------------------------------

  ห้องจัดเลี้ยง หรือห้องจัดสัมมนา

  ------------------------------------- ---------------------------------
                                        ขนาดความจุ (ที่นั่ง)

  ห้องนภาลัยบอลรูม *                       1,500 -2,500

  ห้องดุสิต 1                              80-150

  ห้องดุสิต 2                              70-100

  ห้องดุสิต 3                              65-70

  ห้องดุสิต 4                              65-70

  ห้องดุสิต 5                              65-70

  ห้องดุสิต 6                              65-70

  ห้องดุสิต 7                              65-70

  ห้องดุสิต 8                              65-70

  ห้องดุสิต 9                              65-70

  ห้องดุสิต 10                             18-30

  ห้องบอร์ดรูม                             24-30
  ------------------------------------- ---------------------------------

หมายเหตุ * สามารถแยกเป็น 1. ห้องนภาลัย A มีความจุ 450-800 คน

  2. ห้องนภาลัย B มีความจุ 160-300 คน

  3. ห้องนภาลัย C มีความจุ 180-350 คน

  4. ห้องนภาลัย D มีความจุ 160-300 คน

  5. ห้องนภาลัย E มีความจุ 180-350 คน

  3. การให้บริการด้านอื่นๆ ได้แก่ สนามเทนนิส สระว่ายน้ำ บริการ BUS LIMOUSINE
  ระหว่างโรงแรมและ สนามบิน บริการจัดทัวร์นอกสถานที่
  บริการรับแลกเปลี่ยนเงินตราต่างประเทศ บริการรับเลี้ยงเด็กทารก บริการซักอบรีด
  รับส่งไปรษณีย์ โทรเลข โทรศัพท์ ฯลฯ

  โรงแรมดุสิตรีสอร์ท และ โปโล คลับ มีลักษณะการให้บริการดังนี้

  1. การให้บริการด้านห้องพัก

  -ปัจจุบันทางโรงแรมดุสิตรีสอร์ท ชะอำ มีห้องพักทั้งสิ้น 300 ห้อง แบ่งออกเป็น

  ------------------------------------ ------------ ----------------------
                                       จำนวน (ห้อง)  

  ห้องสแตนดาร์ด (Standard room)          206          

  ห้องสแตนดาร์ดวิวทะเล(Standard Seaview)  26           

  ห้องลาไน (Lanai room)                 33           

  ห้องแลนด์มาร์คสวีท (Landmark Suite)      26           

  ห้องเอ็กเซ็คคูทีฟสวีท (Executive Suite)    7            

  ห้องชุด (Polo Suite)                   1            

  ห้องชุด (Princess Suite)               1            
  ------------------------------------ ------------ ----------------------

  2. การให้บริการอาหารและเครื่องดื่ม

-โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Ascot                                 50

  Benjarong                             170

  Palm Court                            180

  Rim Talay                             180

  Gymkhana Pub                          50

  San Marco                             60

  Lobby Lounge                          60

  Polo Bar                              50
  ------------------------------------- ---------------------------------

  ห้องจัดเลี้ยง หรือห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องนภาลัยบอลรูม                         320-900

  ห้องนภาลัย A                            150-450

  ห้องนภาลัย B                            130-400

  ห้องห้วยทราย                            70-180

  ห้องบ่อฝ้าย                              50-150

                                        
  ------------------------------------- ---------------------------------

3. การให้บริการด้านอื่นๆ ได้แก่ ห้องออกกำลังกาย (Spa & Sauna , Fitness , Snooker
, Table Tennis and Massage) สนามเทนนิส สระว่ายน้ำ ห้อง Squash สนามขี่ม้า
กีฬาทางน้ำประเภทต่างๆ ร้านค้าย่อยขายสินค้าพื้นเมืองและของที่ระลึกต่างๆ เครื่องประดับ
ร้านดอกไม้ และร้านขายยาภายในโรงแรม บริการเช่ารถ และรถLIMOUSINE
บริการจัดทัวร์นอกสถานที่ บริการรับแลกเปลี่ยนเงินตราต่างประเทศ บริการรับเลี้ยงเด็ก
ร้านเสริมสวย บริการซักอบรีด รับส่งไปรษณีย์ โทรเลข โทรศัพท์ ในประเทศและต่างประเทศ ฯลฯ

  โรงแรมดุสิต นิกโก้ มนิลา มีลักษณะการให้บริการดังนี้

  1. การให้บริการด้านห้องพัก

  -ปัจจุบันทางโรงแรมดุสิต นิกโก้ มนิลา มีห้องพักทั้งสิ้น 542 ห้อง แบ่งออกเป็น

  ----------------------------------- ------------ --------------------- --
                                      จำนวน (ห้อง)                        

  Deluxe Rooms                        334                                

  Dusit Executive Club Rooms          149                                

  Landmark Rooms                      15                                 

  Landmarks Suites                    6                                  

  Executive Suites                    35                                 

  Ambassador Suites                   2                                  

  Presidential Suite                  1                                  
  ----------------------------------- ------------ --------------------- --

  2. การให้บริการอาหารและเครื่องดื่ม

-โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  The Cafe                              170

  Lobby Lounge                          112

  Benkay                                123

  Ciao                                  183

  Benjarong                             104

  Paulaner                              450
  ------------------------------------- ---------------------------------

  ห้องจัดเลี้ยง หรือห้องจัดสัมมนา

  -------------------------------------- --------------------------------
                                         ขนาดความจุ (คน)

  Grand Ballroom*                        750-1200

  Azalea                                 40-60

  Bougainvillea                          30-50

  Camella                                50-80

  Dahlia                                 50-80

  Emilia                                 50-80

  Ipil-Ipil                              40-80

  Mulawin                                40-80

  Acacia                                 20-40

  Kamagong                               20-40

  Narra                                  30-60

  Yakal                                  40-80

  Asana                                  40-80

  Tanguile                               40-80
  -------------------------------------- --------------------------------

หมายเหตุ * สามารถแยกเป็น Ballroom A, B และ C รวม 3 ห้อง ซึ่งมีความจุห้องละ
180-400 คน

  3. การให้บริการด้านอื่นๆ ได้แก่ สระว่ายน้ำ ร้านค้าย่อยขายสินค้าพื้นเมืองและของที่ระลึกต่างๆ
  เครื่องประดับ ร้านดอกไม้ และร้านขายยาภายในโรงแรม บริการเช่ารถ และรถLIMOUSINE
  บริการรับแลกเปลี่ยนเงินตราต่างประเทศ บริการซักอบรีด รับส่งไปรษณีย์ โทรเลข โทรศัพท์
  ฯลฯ

  โรงแรมรอยัลปริ๊นเซส กรุงเทพ มีลักษณะการให้บริการ ดังนี้

  1. การให้บริการด้านห้องพัก

  -ปัจจุบันทางโรงแรมรอยัลปริ๊นเซส กรุงเทพ มีห้องพักทั้งสิ้น 165 ห้อง แบ่งออกเป็น

  ------------------------------------------ ----------------------------
  ชนิดของห้องพัก                                จำนวน (ห้อง)

  ห้องพักธรรมดา (Superior)                     54

  ห้องเดอลุกซ์ (Deluxe)                         106

  ห้องชุด (Suites)                             4
  ------------------------------------------ ----------------------------

  2. การให้บริการอาหารและเครื่องดื่ม

  -โรงแรมมีภัตตาคารจำหน่ายอาหารไทยและอาหารต่างประเทศ บาร์
  ค็อกเทลเล้านจ์และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Princess Cafe                         120

  The Express (Chinese)                 250

  Piccolo (Italian)                     55

  Mikado (Japanese)                     90

  Lobby Lounge                          40

  Pool Side Bar                         50
  ------------------------------------- ---------------------------------

  ห้องจัดเลี้ยง หรือห้องจัดสัมมนา

+-------------------------------------+--------------------------------+
|                                     | ขนาดความจุ (คน)                 |
+-------------------------------------+--------------------------------+
| ห้องราชดำเนิน                         | 100-120 คน                     |
+-------------------------------------+--------------------------------+
| ห้องหลานหลวง                         | 50-130 คน                      |
+-------------------------------------+--------------------------------+
| ห้องวิมานทิพย์ 1                        | 30-40 คน                       |
+-------------------------------------+--------------------------------+
| ห้องวิมานทิพย์ 2                        | 40-50 คน                       |
|                                     |                                |
| ห้องศุภมิตร                            | 40-60 คน                       |
+-------------------------------------+--------------------------------+

  3. การให้บริการด้านอื่นๆ ได้แก่ สระว่ายน้ำ ศูนย์บริหารร่างกาย ร้านค้าย่อยของที่ระลึกต่างๆ
  ศูนย์บริการธุรกิจ บริการแลกเปลี่ยนเงินตราต่างประเทศ บริการซักรีด
  บริการโทรศัพท์ทั้งในและต่างประเทศ

  โรงแรมรอยัลปริ๊นเซส ศรีนครินทร์ มีลักษณะการให้บริการ ดังนี้

  1. การให้บริการด้านห้องพัก

  -ปัจจุบันทางโรงแรมรอยัลปริ๊นเซส ศรีนครินทร์ มีห้องพักทั้งสิ้น 198 ห้อง แบ่งออกเป็น

  ----------------------------------- ------------ -----------------------
                                      จำนวน (ห้อง)  

  ห้องพักธรรมดา (Superior)              58           

  ห้องเดอลุกซ์ (Landmark Deluxe)         121          

  ห้องชุด (Junior Suite)                14           

  ห้องชุด (Suites)                      5            
  ----------------------------------- ------------ -----------------------

  2. การให้บริการอาหารและเครื่องดื่ม

  -โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
  และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------- ---------------------------------
                                        ขนาดความจุ (ที่นั่ง)

  Square One Restaurant                 145

  Chinese Restaurant                    100

  Miyuki                                70

  Lobby Lounge                          45
  ------------------------------------- ---------------------------------

  ห้องจัดเลี้ยง หรือห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องศรีนครินทร์ ฮอลล์                      400-600

  ห้องศรีนครินทร์ 1                         200-350

  ห้องศรีนครินทร์ 2                         100-200

  ห้องปริ้นเซส 1                           60-80

  ห้องปริ้นเซส 2                           60-80

  ห้องปริ้นเซส 3                           40-50
  ------------------------------------- ---------------------------------

  3. การให้บริการด้านอื่นๆ ได้แก่ สระว่ายน้ำ และศูนย์บริหารร่างกาย ศูนย์บริการธุรกิจ
  บริการนวดแผนโบราณ

  โรงแรมรอยัลปริ๊นเซส เชียงใหม่ มีลักษณะการให้บริการ ดังนี้

  1. การให้บริการด้านห้องพัก

  -ปัจจุบันทางโรงแรมรอยัลปริ๊นเซส เชียงใหม่ มีห้องพักทั้งสิ้น 198 ห้อง แบ่งออกเป็น

+----------------------------------+-----------+---+----------------------+
|                                  | จำนวน     |   |                      |
|                                  | (ห้อง)     |   |                      |
+----------------------------------+-----------+---+----------------------+
| ห้องพักธรรมดา (Superior)           | 78        |   |                      |
+----------------------------------+-----------+---+----------------------+
| ห้องเดอลุกซ์ (Deluxe)               | 104       |   |                      |
+----------------------------------+-----------+---+----------------------+
| ห้องชุด (Junior Suite)             | 8         |   |                      |
+----------------------------------+-----------+---+----------------------+
| ห้องชุด (Suito One Bed Room)       | 6         |   |                      |
|                                  |           |   |                      |
| ห้องชุด (Suito Two Bed Room)       | 2         |   |                      |
+----------------------------------+-----------+---+----------------------+

  2. การให้บริการอาหารและเครื่องดื่ม

  -โรงแรมมีภัตตาคารจำหน่ายอาหารไทยและอาหารต่างประเทศ บาร์ ค็อกเทลเล้านจ์
  และห้องจัดเลี้ยง เพื่อให้บริการแก่ลูกค้าที่มาพัก และลูกค้าทั่วไป ดังนี้

  ภัตตาคารและค๊อฟฟี่ช๊อพ

  ------------------------------------ ----------------------------------
                                       ขนาดความจุ (ที่นั่ง)

  Garden Cafe                          92

  Jasmine                              134

  Miyuki                               84

  Music Room                           80
  ------------------------------------ ----------------------------------

  ห้องจัดเลี้ยง หรือห้องจัดสัมมนา

  ------------------------------------- ---------------------------------
                                        ขนาดความจุ (คน)

  ห้องวิมานแมน                            120
  ------------------------------------- ---------------------------------

3.  การให้บริการด้านอื่นๆ ได้แก่ สระว่ายน้ำ นวดแผนโบราณ ห้องออกกำลังกาย ฯลฯ

  2. ธุรกิจอาคารสำนักงานให้เช่า

บริษัทฯ มีอาคารพาณิชย์ขนาด 11 ชั้น มีพื้นที่เพื่อให้เช่ารวมทั้งสิ้น 13,544 ตารางเมตร
ปัจจุบันมีผู้เช่าพื้นที่ประมาณ 5,161.99 ตารางเมตร คิดเป็นอัตราค่าเช่าเฉลี่ย 281
บาทต่อตารางเมตร เกิดจากสาเหตุเพราะผู้เช่าเดิมขอลดพื้นที่เช่าและขอลดค่าเช่าอีก
และยังต้องลดค่าเช่าให้ผู้เช่ารายใหม่ด้วย เพราะมีอาคารที่ทันสมัยเกิดขึ้นใหม่มากมาย
มีการโฆษณาเชิญชวนให้บริการในรูปแบบต่างๆ โดยเฉพาะการตัดราคากันอย่างมาก
ซึ่งทำให้ผู้เช่ามีโอกาสเลือกได้มากกว่า และมีลูกค้าผู้เช่ารายใหญ่ ได้ UTOC (Thailand)
Co.,.Ltd. สำนักกฎหมายนพพงษ์และประสาท และบจ. NTTI (Thailand) เป็นต้น

3. ธุรกิจรับจ้างบริหารโรงแรม

บมจ. ดุสิตธานี มีบริษัทย่อย คือ บจ. ดุสิตโฮเต็ล แอนด์ รีสอร์ท และบมจ. รอยัลปริ๊นเซส
ประกอบกิจการรับจ้างบริหารโรงแรมในประเทศและต่างประเทศ โดยมีรายได้ดังต่อไปนี้

  1. รายได้จากค่าธรรมเนียมในการบริหารงาน (Management Fee) ประมาณ 2-3% ของ
  รายได้รวม

  2. รายได้จากค่าธรรมเนียมในการกระตุ้นธุรกิจ (Incentive Management Fee) ประมาณ
  5% ของกำไรขั้นต้น

  3. รายได้จากค่าธรรมเนียมในการส่งเสริมการตลาด (Marketing Fee) ประมาณ 2.50%
  ของรายได้ห้องพัก

  4. รายได้จากค่าธรรมเนียมในการบริหารงาน (Technical Fee)
  โดยคิดเป็นจำนวนเหมาจ่ายครั้งแรกของการทำสัญญา

บจ. ดุสิตโฮเต็ลแอนด์รีสอร์ท รับจ้างบริหารโรงแรมของบมจ. ดุสิตธานี ซึ่งเป็นบริษัทใหญ่ 3 แห่ง
คือ โรงแรมดุสิตธานี โรงแรมดุสิตรีสอร์ทพัทยา และโรงแรมดุสิตรีสอร์ท และโปโลคลับ
และโรงแรมอื่นๆอีก 4 แห่ง คือ โรงแรมดุสิตไอส์แลนด์รีสอร์ท โรงแรมสันติบุรีดุสิตรีสอร์ท โรงแรม
ดุสิตลากูน่า และ Dusit Hotel Nikko, Manila และอีก 2 โรงแรมภายใต้บริหารงานของ
Dusit Pacific N.V. ที่ประเทศอินโดนีเซีย

บมจ. รอยัลปริ๊นเซส รับจ้างบริหารโรงแรม 2 แห่งคือ โรงแรมปทุมวันปริ๊นเซส
และโรงแรมเจริญธานี ปริ๊นเซส ขอนแก่น และแฟนด์ไชน์ 5 แห่งคือ โรงแรมเขาใหญ่แกรนด์วิว
โรงแรมสปริงฟิลล์ รีสอร์ท โรงแรมเบลแอร์ปริ๊นเซส โรงแรมแกรด์ไชน่า ปริ๊นเซส และสนามกอล์ฟ
นวธานี

3.2. การตลาดและภาวะการแข่งขัน

  ก. นโยบายและลักษณะการตลาด

  การตลาด

ในปี 2543 บริษัทฯ ยังคงดำเนินกลยุทธ์ โดยใช้ระบบส่งเสริมการตลาดร่วม ณ ส่วนกลาง
และกระจายการขายโดยฝ่ายขายของโรงแรมทุก ๆ แห่ง ด้วยนโยบาย Centralization
ด้านตลาด และ Decentralization ด้านการขาย พร้อมทั้งดำเนินการจัดทำ Cross Selling
ของโรงแรมทุกแห่งในเครือร่วมกันอย่างต่อเนื่อง
รวมทั้งเพิ่มช่องทางการขายผ่านระบบอินเตอร์เนตและอินทราเนต เพื่อเสริมสร้าง
ประสิทธิภาพในการขายให้เพิ่มสูงขึ้นกว่าเดิม

ด้านการตลาด แผนการจัดระบบการตลาดระยะยาว อยู่ในขั้นตอนของการพัฒนาอย่างต่อเนื่อง
เพื่อปรับปรุงให้ศูนย์กลางระบบการตลาดรวมทั่วโลก ที่เรียกว่า Global Distribution System
มีความสมบูรณ์ยิ่งขึ้น
ซึ่งทำให้การให้บริการด้านการสำรองห้องพักแก่ลูกค้าเป็นไปได้อย่างสะดวกและรวดเร็ว
รวมทั้งลดขั้นตอนการดำเนินงานเป็นอย่างมาก

ถึงแม้สภาวะเศรษฐกิจของไทยยังฟื้นตัวไม่ชัดเจนในปี 2543
แต่อุตสาหกรรมการท่องเที่ยวมีการขยายตัวเพิ่มขึ้นอย่างต่อเนื่อง
มีนักท่องเที่ยวต่างประเทศเดินทางมาประเทศไทยจำนวนทั้งสิ้นประมาณ 9.5 ล้านคน
นำรายได้เข้าประเทศไทย 343,570 ล้านบาท และนักท่องเที่ยวภายในประเทศเดินทาง 55.05
ล้านคนครั้ง เกิดการหมุนเวียนเงินตราภายในประเทศ 228,300 ล้านบาท
ทำให้กิจการโรงแรมของบริษัทฯ มียอดการใช้บริการเพิ่มขึ้นในระดับหนึ่ง เมื่อเปรียบเทียบกับปีก่อน
ๆ ซึ่งเป็นผลโดยตรงจากการขยายตัวของอุตสาหกรรมท่องเที่ยว

นอกจากนี้แล้ว ยอดการใช้บริการที่เพิ่มขึ้นของลูกค้า
ยังเป็นผลมาจากการดำเนินและปรับเปลี่ยนกลยุทธ์การขาย
และการตลาดให้สอดคล้องกับสภาพของตลาดและความต้องการของลูกค้า
ของฝ่ายการตลาดและการขายโรงแรมของบริษัทฯ อีกด้วย

แผนการตลาด

1. ปฏิทานการดำเนินการด้านการตลาดปี 2543 มีดังนี้

1.1 รักษาและขยายชื่อเสียงของโรงแรมในเครือดุสิตและรอยัลปริ๊นเซสให้เป็นที่รู้จักมากขึ้น

1.2 เสริมสร้างความแตกต่างหรือลักษณะเด่นให้กับ โรงแรมในเครือดุสิต และ รอยัลปริ๊นเซส
เพื่อเป็นการตอบสนองความต้องการหรือรสนิยมของนักธุรกิจ
และนักท่องเที่ยวที่มีความต้องการต่างกัน

1.3 สร้างความเข้าใจและความต้องการของลูกค้า โดยการติดต่อกับลูกค้าโดยตรง
และจากการศึกษาวิเคราะห์

1.4 พัฒนาสินค้าและบริการจากการศึกษาและวิเคราะห์ข้อมูลของลูกค้า
เพื่อให้โรงแรมในเครือสามารถรักษาลูกค้าที่มีอยู่เดิม และขยายฐานลูกค้าใหม่

1.5
เสริมสร้างความสัมพันธ์กับลูกค้าและคู่ค้าในแต่ละกลุ่มเป้าหมายโดยดำเนินการตลาดแบบเจาะกลุ่มสู่กลุ่มศักยภาพ

1.6 ให้ความช่วยเหลือแก่โรงแรมในเครือ
ให้มีส่วนแบ่งใหญ่ของลูกค้าตามแต่ละกลุ่มเป้าหมายและศักยภาพ

1.7 ดำเนินการจัดทำระบบ เครื่องมือส่งเสริมการขาย
ช่องทางการจัดจำหน่ายเพื่อเป็นการขยายผลกำไรและส่วนแบ่งทางการตลาดให้แก่โรงแรมในเครือ

1.8 ดำเนินการจัดทำเลขหมายด่วน 4 ตัว คือ 1699 และใช้เป็นสายด่วนของศูนย์สำรอง ห้องพัก
เพื่ออำนวยความสะดวกในการจองห้องพักให้กับนักท่องเที่ยวชาวไทย

1.9 เสริมความแข็งแกร่งและประสิทธิภาพของการตลาดจากส่วนกลางของบริษัทฯ
และกระจายอำนาจให้แก่ทีมขาย เพื่อนำมาซึ่งผลประโยชน์สูงสุดให้กับโรงแรมในเครือ

  2.0 ดำเนินการจัดทำโฆษณาและประชาสัมพันธ์อย่างต่อเนื่อง

  2.1 ร่วมมือกับภาครัฐและเอกชนในการจัดทำโครงการส่งเสริมการขายร่วมกัน

  2. เป้าหมายการขายและการตลาดปี 2544

เป้าหมายหลักคือ การเพิ่มรายได้จากการขายห้องพัก และผลประกอบการโดยรวมจากปี 2543
พร้อมพัฒนาการส่งเสริมการขายและการตลาดโดยผ่าน ศูนย์สำรองห้องพักส่วนกลางของบริษัทฯ
“Central Reservations Office” ศูนย์กลางระบบการตลาดรวมทั่วโลก “Global
Distribution System” และตัวแทนการขายของบริษัทฯ ในภาคพื้นต่าง ๆ “Regional Sales
Office” ขยายช่องทางการขายผ่านระบบพาณิชย์อีเลคทรอนิกส์ E-Commerce
รับสำรองห้องพักออนไลน์โดยผ่านเว็บไซต์ของกลุ่มดุสิตและผ่านเว็บไซต์ของกลุ่มพันธมิตร
รวมทั้งปรับปรุงและแนะนำโปรแกรมส่งเสริมการขายใหม่สำหรับ นักท่องเที่ยวต่างประเทศ
นักท่องเที่ยวในเมืองไทย และกลุ่มลูกค้าประจำ

กลยุทธ์ทางการตลาด

บริษัทฯ มีกลยุทธ์ทางด้านการตลาดและการขาย โดยสังเขป ดังนี้

1. เน้นขยายฐานลูกค้า โดยการหาลูกค้าในกลุ่มใหม่ ๆ จากแหล่งตลาดที่ยังไม่ได้รับการ
ส่งเสริมการขายมากนัก เช่น กลุ่มยุโรปตะวันออก กลุ่มประเทศตะวันออกกลาง อัฟริกาใต้
อเมริกาใต้ กลุ่มประเทศสแกนดิเนเวีย เป็นต้น

2. สำหรับฐานลูกค้าที่มีอยู่เดิม เน้นการปรับปรุงและแนะนำโปรแกรมส่งเสริมการขายในรูปแบบใหม่
และโปรแกรมขายราคาพิเศษในช่วงนอกฤดูกาล

3. ส่งเสริมการขายร่วมกับบริษัทนำเที่ยว สายการบิน และองค์กรอื่น ๆ เพื่อเพิ่มจำนวนลูกค้า
รวมทั้งการเสริมสร้างโปรแกรมพิเศษต่าง ๆ เพื่อให้เข้าถึงลูกค้าในกลุ่มต่าง ๆ และของคู่แข่งขัน
ซึ่งจะเห็นได้ว่า การพัฒนาและการส่งเสริมการร่วมมือทางการตลาดดังกล่าว
ส่งผลในด้านการขยายฐานของกลุ่มลูกค้า และการเพิ่มรายได้ในการใช้บริการขององค์กรต่าง ๆ
ที่เกี่ยวข้องในที่สุด ดังตัวอย่างในความร่วมมือของบริษัทฯ กับการบินไทย และอเมริกันเอ็กซ์เพรส
ซึ่งทำการออกบัตรอเมริกัน เอ็กซ์เพรส แทรเวิล รีวอร์ด ร่วมกันในขณะนี้
โครงการนี้ประสบความสำเร็จเป็นอย่างสูงในการเพิ่มยอดการขายให้กับทั้ง 3 องค์กร

  4. เน้นการให้คุณภาพที่เหมาะสมกับราคาขาย และสร้างความประทับใจในการให้บริการ

  5. สร้างความสัมพันธ์อันดีกับลูกค้า เพื่อให้เกิดความประทับใจ และกลับมาใช้บริการอีก

6. พัฒนาและปรับปรุงรูปแบบของการโฆษณา และสร้างสรรสื่อสิ่งพิมพ์
เพื่อเพิ่มความรับรู้แก่ลูกค้าในชื่อ “ดุสิตและรอยัลปริ๊นเซส”

7. วิจัยและศึกษาสภาวะเพื่อเพิ่มประสิทธิภาพสำหรับพนักงานและตัวแทนทั้งในและนอกประเทศ

8. วิจัยและปรับปรุงระบบสำรองห้องพัก โดยเน้นการขายผ่าน
ศูนย์สำรองห้องพักส่วนกลางของบริษัทฯ “Central Reservations Office

9. ขยายช่องทางการขายผ่านระบบพาณิชย์อีเลคทรอนิกส์ E-Commerce
และรับสำรองห้องพักออนไลน์โดยผ่านเว็บไซต์ของกลุ่มดุสิตและผ่านเว็บไซต์ของกลุ่มพันธมิตร

10. ขยายการใช้บริการสายด่วนของศูนย์สำรองห้องพัก หมายเลข 1699
จากที่สามารถใช้จองห้องพักภายในประเทศโดยนักท่องเที่ยวชาวไทย
เป็นการให้บริการต่างประเทศแก่นักท่องเที่ยวทั่วโลกด้วย

  11. ประสานงานและส่งตัวแทนจากโรงแรมที่เข้าร่วมในเทรดโชว์หลัก ๆ เช่น

  Asean Tourism Forum (ATF), Brunei

  International Tourism Exchange Travel and Tourism World Trade Fair

  (ITB), Berlin

  PATA Travel Mart, Singapore

  Arabian Travel Mart (ATM), Dubai

  Japan Congress of International and Travel Trade Show (JATA), Tokyo

  World Travel Market (WTM), London

  12. ประสานงานและจัดทำ Road Show ในการขายโดยตรงในต่างประเทศ คือ

  Asean Road Show (Kulalumpur, Jakarta, Singapore, Manila)

Australia & New Zealand Road Show (Sydney, Brisbane, Melbourne, NZ)

  North Asia Road Show (Taipei, Hong Kong, Shanghai, Beijing)

บริษัทฯ มีนโยบายด้านราคา ดังนี้

การกำหนดราคาจะต้องพิจารณาจากต้นทุนการดำเนินการของโรงแรมเป็นพื้นฐาน
และการปรับราคาขายก็ต้องพิจารณาจากดัชนีราคาผู้บริโภค
และราคาตลาดของคู่แข่งขันระหว่างโรงแรมในระดับเดียวกันเป็นสำคัญ

ระดับราคาและค่าใช้จ่ายในการท่องเที่ยวของไทยค่อนข้างถูก
กอรปกับภาวะทางการเมืองที่ยังคงมีเสถียรภาพ โดยเฉพาะเมื่อเปรียบเทียบกับประเทศเพื่อนบ้าน
เป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม ดังจะเห็นได้จากกลุ่มครอบครัว
กลุ่มเยาวชน กลุ่มประชุมสัมมนา และกลุ่มตลาดกลาง-ล่าง ยังคงมีการเติบโตในอัตราสูง ดังนั้น
การกำหนดราคาของกลุ่มเป้าหมายแต่ละกลุ่ม จึงต้องมีความระมัดระวังเป็นพิเศษ

ส่วนนโยบายการกำหนดราคาของบริษัทท่องเที่ยวต่างประเทศ
จะใช้จำนวนห้องพักซึ่งเป็นผลผลิตของแต่ละบริษัทเป็นหลักสำคัญในการพิจารณากำหนดราคา
และนอกจากจะใช้สกุลเงินเหรียญอเมริกันดอลล่าร์ เป็นเงินสกุลหลักในการทำสัญญา
ยังพิจารณาที่จะใช้เงินสกุลอื่น เช่น เงินปอนด์ เงินฟรังค์ เงินดอยช์มาร์ค เงินเยน
และยูโรดอลล่าร์ด้วยเช่นกัน

และเพื่อเป็นการส่งเสริมให้นักท่องเที่ยวต่างประเทศ ทำการสำรองห้องพักโดยตรงกับ
โรงแรมโดยมิผ่านบริษัทท่องเที่ยวต่างประเทศซึ่งราคาทางด้านห้องพักต่ำ
เนื่องจากถูกกำหนดโดยหนังสือสัญญาที่ทำไว้
ทางบริษัทฯจะทำการโฆษณาประชาสัมพันธ์ให้ลูกค้าซึ่งใช้อินเตอร์เนตเข้าทำการจองผ่านเว็บไซต์ของกลุ่มดุสิต
โดยเสนอราคาห้องพักพิเศษเป็นเครื่องจูงใจ และบริษัทฯ
จะใช้วิธีส่งเสริมการขายแบบแพคเกจท่องเที่ยวในราคาพิเศษในช่วงนอกเทศกาลให้กับนักท่องเที่ยวต่างประเทศและนักท่องเที่ยวในเมืองไทย

จุดเด่นจุดด้อยของบริษัทฯ เมื่อเทียบกับคู่แข่ง

จุดเด่นสำคัญ ๆ ดังนี้

1.  บริษัทฯ เป็นบริษัทที่มีประสบการณ์ในธุรกิจโรงแรมมายาวนาน

2.  บริษัทฯ เป็นบริษัทที่มีเอกลักษณ์ของตนเอง กล่าวคือ
    ลักษณะการบริการที่เน้นเอกลักษณ์ประจำชาติเป็นหลัก

3.  บริษัทฯ เป็นบริษัทที่มีคุณภาพในการให้บริการที่ดี และในราคาที่เหมาะสม

4.  บริษัทฯ มีเครือข่ายโรงแรมหลายจังหวัด และมีระบบสำรองห้องพักที่ทันสมัยและรวดเร็ว

  จุดด้อยสำคัญ ๆ ดังนี้

1.  บริษัทฯ มีเครือข่ายทั่วโลกยังไม่เพียงพอ
    ทำให้ไม่สามารถส่งลูกค้าจากต่างประเทศได้มากเท่าที่ควร
    โดยโรงแรมที่มีเครือข่ายเป็นโรงแรมในต่างประเทศ และมีความได้เปรียบกว่า

2.  จากการที่มีปริมาณธุรกิจโรงแรมเพิ่มขึ้น
    มีผลให้ปริมาณความต้องการใช้บริการมีน้อยกว่าปริมาณโรงแรมที่มีอยู่
    จึงทำให้โรงแรมที่เกิดขึ้นใหม่มีความได้เปรียบ
    ในเรื่องของอาคารห้องพักที่ใหม่กว่าและมีการติดตั้งเทคโนโลยีใหม่ ๆ ซึ่งบริษัทฯ
    ดำเนินธุรกิจมานาน จึงเป็นการยากที่จะปรับปรุงห้องพักได้อยู่เสมอ

3.  เมื่อเปรียบเทียบโรงแรมต่างจังหวัดในระดับเดียวกัน
    ภาพพจน์ของโรงแรมทำให้ผู้ใช้บริการเข้าใจว่าโรงแรมคิดราคาค่อนข้างสูง

 ลักษณะของลูกค้า

  บริษัทฯสามารถแบ่งลักษณะของลูกค้าตามวัตถุประสงค์ในการใช้บริการได้เป็น 4 ประเภท คือ

1.  ลูกค้าที่มาใช้บริการห้องพัก

2.  ลูกค้าที่มาใช้บริการภัตตาคารและห้องอาหาร

3.  ลูกค้าที่ใช้บริการด้านห้องจัดเลี้ยง

4.  ลูกค้าที่ใช้บริการห้องประชุม สัมมนา นิทรรศการต่าง ๆ

 กลุ่มลูกค้าเป้าหมาย 

  ประเภทของกลุ่มลูกค้าจะได้รับการแบ่งแยกอย่างชัดเจน ดังนี้

1. กลุ่มลูกค้า บริษัทฯ ห้างร้าน อันเป็นกลุ่มที่มีความต้องการทางคุณภาพสูง
และยินดีซื้อในราคาสูงสุด สัดส่วนของกลุ่มลูกค้าประเภทนี้ จะมีสัดส่วนประมาณร้อยละ 30

2. กลุ่มลูกค้า หน่วยงานราชการ สถานทูต อันเป็นกลุ่มที่มีราคาจำหน่ายรองลงมาจากประเภทแรก
สัดส่วนของกลุ่มลูกค้าประเภทนี้ จะมีประมาณร้อยละ 5

3. กลุ่มลูกค้า บริษัทท่องเที่ยวและสายการบิน
อันเป็นกลุ่มที่มีราคาจำหน่ายต่ำลงมาจากลูกค้าสองกลุ่มแรก แต่จะมีส่วนแบ่งทางการตลาดค่อนข้างสูง
สัดส่วนของกลุ่มลูกค้าประเภทนี้ จะมีประมาณ ร้อยละ 45

4. กลุ่มลูกค้า ประเภทประชุม สัมมนา และอื่น ๆ
อันเป็นกลุ่มที่มีราคาจำหน่ายใกล้เคียงกันกับลูกค้าประเภทบริษัทท่องเที่ยว
เนื่องจากสภาพการแข่งขันอันเป็นปัจจัยสำคัญ สัดส่วนของกลุ่มลูกค้าประเภทนี้ จะมีประมาณร้อยละ
20

  กลุ่มลูกค้าเป้าหมายสามารถแบ่งได้ตามโซน ดังนี้

1.  ยุโรป

2.  เอเชียตะวันออก

3.  โอเชียเนีย

4.  อาเซียน

5.  อเมริกา

  กลุ่มลูกค้าเป้าหมายยังสามารถแบ่งได้ตามสัญชาติ ดังนี้

1.  ตลาดอังกฤษ

2.  ตลาดเยอรมันนี

3.  ตลาดญี่ปุ่น

4.  ตลาดออสเตรเลีย

5.  ตลาดอิตาลี

6.  ตลาดฮ่องกง

7.  ตลาดสวิสเซอร์แลนด์

8.  ตลาดอเมริกา

9.  ตลาดสิงคโปร์

10. ตลาดเกาหลี

การจำหน่ายและช่องทางการจำหน่าย

นอกจากการขายตรงโดยฝ่ายขายของโรงแรมทุก ๆ แห่ง ตามนโยบาย Decentralization
ด้านการขายแล้ว ยังมีช่องทางการจำหน่ายที่สำคัญ คือ ศูนย์สำรองห้องพักส่วนกลางของบริษัทฯ
“Central Reservations Office” ศูนย์กลางระบบการตลาดรวมทั่วโลก “Global
Distribution System” และตัวแทนการขายของบริษัทฯ ในภาคพื้นต่าง ๆ “Regional Sales
Office” พร้อมทั้งใช้เว็บไซต์ของกลุ่มดุสิต
และเว็บไซต์ของกลุ่มพันธมิตรเป็นช่องทางการจำหน่ายผ่านระบบพาณิชย์อีเลคโทรนิกส์ E-Commerce
และบริษัทฯ ยังพัฒนาช่องทางการจำหน่ายอื่น ๆ อย่างต่อเนื่องอันได้แก่
การจัดกิจกรรมร่วมพัฒนาและส่งเสริมการขายกับองค์กรต่าง ๆ อาทิ เช่น สายการบินต่าง ๆ
บัตรเครดิต เป็นต้น

บริษัทฯ ยังได้มีการว่าจ้างผู้แทนจำหน่ายอีกด้วย โดยแบ่งเป็นผู้แทนจำหน่ายภายในประเทศ
และผู้แทนจำหน่ายในต่างประเทศ

  ผู้แทนจำหน่ายภายในประเทศ

- โรงแรมแต่ละแห่งในเครือฯ จะเป็นผู้ติดต่อและทำสัญญากับกลุ่มลูกค้าโดยตรง ซึ่งกลุ่ม
ลูกค้าเหล่านี้ถือเป็นตัวแทนจำหน่ายภายในท้องถิ่น หรือภายในประเทศ
การตั้งตัวแทนเหล่านี้อาศัยหลักเกณฑ์ที่สำคัญคือ การตกลงเรื่องราคาขาย
ตัวแทนทั้งหมดจะได้รับความพอใจทางด้านราคาเป็นหลัก
และนำราคาที่ตกลงกันนี้ไปขายให้ลูกค้าต่อไป ซึ่งถ้าเป็นบริษัททัวร์
ก็จะบวกกำไรจากราคาที่ทางโรงแรมแต่ละแห่งกำหนด
และทำเป็นราคาขายของตนนำเสนอลูกค้าต่อไป แต่ถ้าเป็นบริษัทฯ ห้างร้าน มักจะไม่บวกกำไร
โดยแจ้งราคาขายที่แท้จริงของโรงแรมให้ลูกค้าทราบ และให้ลูกค้าจ่ายโดยตรงกับทางโรงแรม ทั้งนี้
สาระสำคัญของสัญญา คือ ระยะเวลาของสัญญาที่มีอายุ 1 ปี
รวมถึงข้อกำหนดการชำระเงินและสิ่งที่โรงแรมจัดสรรให้ในราคาที่ตกลงกันไว้

ผู้แทนจำหน่ายในต่างประเทศ

  บริษัทฯ ได้แต่งตั้งตัวแทนในประเทศต่าง ๆ เพื่อดำเนินกิจกรรมการขายให้กับบริษัทฯ ดังนี้

- ตัวแทนในตลาดประเทศฮ่องกง ไต้หวัน และจีน*, Ritzy & Associates โดย Mr. Cary
Wong ทำหน้าที่เป็นตัวแทนส่งเสริมการขายและการตลาดให้กับโรงแรมในเครือ

- ตัวแทนในตลาดประเทศออสเตรเลีย และนิวซีแลนด์*, Randall Marketing โดย Mr.
Randall Lui ทำหน้าที่เป็นตัวแทนส่งเสริมการขายและการตลาดให้กับโรงแรมในเครือ

- ตัวแทนในตลาดอังกฤษและประเทศใกล้เคียง*, Axis Sales & Marketing โดย Mrs.
Clemencia Wiese ทำหน้าที่เป็นตัวแทนส่งเสริมการขายและการตลาดให้กับโรงแรมในเครือ

- ตัวแทนในตลาดประเทศญี่ปุ่น*, Hotel Networks Japan โดย Mr. Takao Ifuku
ทำหน้าที่เป็นตัวแทนส่งเสริมการขายและการตลาดให้กับโรงแรมในเครือ

* สำหรับหลักเกณฑ์การแต่งตั้งตัวแทนในต่างประเทศนี้ บริษัทฯ
ทำโดยพิจารณาจากประเทศของกลุ่มลูกค้าที่มาใช้บริการของโรงแรมในเครือเป็นหลัก
โดยมีค่าตอบแทนในรูปของค่าธรรมเนียมที่ชำระเป็นรายปี

- อนึ่ง บริษัทฯ ยังอยู่ในขั้นตอนการคัดเลือกเพื่อแต่งตั้งตัวแทนในส่วนอื่น ๆ ของโลก
โดยในขั้นต้นจะมุ่งในตลาดยุโรป และสิงค์โปร์

ข. สภาพการแข่งขันภายในอุตสาหกรรม มีดังนี้

  1. ภาวะอุตสาหกรรมท่องเที่ยวและการโรงแรม รวมทั้งการแข่งขันในปี 2543

สถานการณ์ท่องเที่ยวโลก

ในปี 2543 แนวโน้มการเดินทางท่องเที่ยวยังคงขยายตัวเพิ่มขึ้น โดย World Tourism
Organization (WTO) ประมาณการจำนวนนักท่องเที่ยวระหว่างประเทศทั่วโลก จะมีถึง 659
ล้านคน และขยายตัวเฉลี่ยร้อยละ 4.1
จุดประสงค์ของการเดินทางและการเลือกแหล่งท่องเที่ยวเป็นไปตามกระแสการอนุรักษ์สิ่งแวดล้อม
(Green Tourism) การเดินทางเป็นลักษณะการเดินทางเพื่อพักผ่อน ศึกษาวัฒนธรรม-วิถีชีวิต
และการเดินทางพักผ่อนผนวกกับ Soft Adventure

  สถานการณ์ท่องเที่ยวไทย

เนื่องจาก ธุรกิจการโรงแรมมีส่วนสัมพันธ์อย่างสูงกับการท่องเที่ยว ดังนั้น บมจ. ดุสิตธานี
ซึ่งเป็นผู้ดำเนินกิจการหลักด้านธุรกิจโรงแรม และการให้บริการอื่น ๆ
ที่เกี่ยวข้องกับการประกอบธุรกิจโรงแรม จึงต้องอาศัยอุตสาหกรรมการท่องเที่ยวของไทย
เป็นตัวขับเคลื่อนรายได้เข้าสู่บริษัท

สรุปสถานการณ์การท่องเที่ยวไทย ในปี 2543
จำนวนนักท่องเที่ยวต่างประเทศที่เดินทางเข้าประเทศไทยมีการเติบโตอย่างต่อเนื่องจากปีที่ผ่านมา
ในระดับสูงกว่าแนวโน้มในอดีต และสูงกว่าที่ World Tourism Organization (WTO)
คาดการณ์ไว้มาก โดยมีจำนวนประมาณ 9.5 ล้านคน ซึ่งสูงกว่าเป้าหมายที่กำหนดไว้ 8.8 ล้านคน
การขยายตัวเป็นผลจากการเติบโตในระดับสูงอย่างต่อเนื่องของตลาดภูมิภาคเอเชียตะวันออก
ซึ่งเป็นตลาดหลักและครองส่วนแบ่งตลาดขนาดใหญ่ ในขณะที่ตลาดรองอย่างเช่น
ตลาดภูมิภาคอเมริกายังคงความร้อนแรงอย่างต่อเนื่องเช่นกัน
รวมทั้งได้รับผลบวกจากการฟื้นตัวในระดับสูงจากตลาดอื่นๆ โดยเฉพาะตลาดยุโรป และโอเชียเนีย

อย่างไรก็ดี กลุ่มตลาดบนมีการปรับตัวลดลงต่อเนื่องในปี 2543 นี้
โดยสาเหตุของการชลอตัวอาจอนุมานได้ว่า
ความหนาแน่นของกระแสการเดินทางเข้าไทยมีส่วนผลักดันให้กลุ่มนี้
ซึ่งมีศักยภาพในการเลือกแหล่งท่องเที่ยวได้ทุกระดับ หันความสนใจไปยังแหล่งท่องเที่ยวอื่น ๆ
โดยเฉพาะอย่างยิ่ง ในภาวะที่หลายประเทศในภูมิภาคนี้มีข่าวด้านลบทางการเมือง
สังคมและสุขอนามัย เหตุการณ์จับนักท่องเที่ยวเป็นตัวประกันในมาเลเซียต่อเนื่องไปยังฟิลิปปินส์
เหตุการณ์ความไม่สงบในอินโดนีเซีย โรคปากเปื่อย เท้าเปื่อยในสิงคโปร์
ข่าวนักท่องเที่ยวถูกฆาตกรรมในไทย เป็นต้น ตลาดจีนก็อยู่ในภาวะชลอตัว
เพราะมีปัญหาการบังคับซื้อบริการหรือสินค้านอกรายการราคาถูกกว่าความเป็นจริง

ตลาดนักท่องเที่ยวมาเลเซีย ซึ่งมีความสำคัญเป็นอันดับ 2 รองจากญี่ปุ่นและ สิงคโปร์
ซึ่งจัดเป็นกลุ่มตลาดหลักของเมืองไทย มีการขยายตัวโดยไม่บรรลุเป้าหมายที่กำหนดไว้ ทั้งนี้
เนื่องจากเหตุการณ์อุทกภัยที่หาดใหญ่

ระดับราคาและค่าใช้จ่ายในการท่องเที่ยวของไทยที่ค่อนข้างถูก
รวมทั้งภาวะการเมืองที่ยังคงมีเสถียรภาพ โดยเฉพาะเมื่อเปรียบเทียบกับประเทศเพื่อนบ้าน
เป็นปัจจัยพื้นฐานที่สร้างความสนใจให้แก่นักท่องเที่ยวหลายกลุ่ม ดังจะเห็นได้จากกลุ่มครอบครัว
กลุ่มเยาวชน กลุ่มประชุมสัมมนา และกลุ่มตลาด กลาง-ล่าง ยังคงมีการเติบโตในอัตราสูง
ในทางตรงกันข้าม กลุ่มตลาดบนมีการปรับตัวลดต่อเนื่องในปี 2543
โดยสาเหตุของการชลอตัวมาจากความหนาแน่นของกระแสการเดินทางเข้าไทยมีส่วนผลักดันให้กลุ่มนี้
ซึ่งมีศักยภาพในการเลือกแหล่งท่องเที่ยวได้ทุกระดับ หันความสนใจไปยังแหล่งท่องเที่ยวอื่น ๆ

การขยายตัวอย่างต่อเนื่องของกลุ่มสตรี ก็จัดเป็นพัฒนาการที่น่ายินดี

สำหรับกลุ่มตลาดนักท่องเที่ยว (Tourist Segment) พบว่า
ในภาพรวมประเทศไทยยังคงสามารถบุกขยายตลาดใหม่ ๆ (First Visit) ได้ดี ในขณะเดียวกัน
ก็สามารถรักษาตลาดกลุ่มเก่า (Revisit) ไว้ได้ในระดับที่น่าพอใจเช่นกัน

ปัจจัยหลักที่สร้างแรงจูงใจให้นักท่องเที่ยวต่างประเทศเดินทางเข้าประเทศไทยอย่างต่อเนื่องคือ

1. สภาพเศรษฐกิจของตลาดหลักที่เติบโตอย่างเข้มแข็ง ไม่ว่าจะเป็นตลาดเอเชีย ยุโรป
หรือสหรัฐฯ

2. การดำเนินการตลาดอย่างเข้มข้น โดยเฉพาะกลุ่มกอล์ฟ กลุ่มนักท่องเที่ยวเพื่อสุขภาพ
และกลุ่มครอบครัว

  3. การเพิ่มเที่ยวบินตรงในหลายตลาด เช่น อิตาลี อิสราเอล ไต้หวัน เป็นต้น

4. ระดับราคาค่าใช้จ่ายที่ดึงดูดและความหลากหลายของสินค้าและบริการ ทั้งด้านที่พักอาศัย
ตลอดจนอัธยาศัยไมตรีของชาวไทย

5. การได้รับผลบวกจากเหตุไม่สงบในประเทศคู่แข่งขัน คือ ฟิจิ มาเลเซีย ฟิลิปปินส์ อินโดนีเซีย
และตะวันออกกลาง รวมทั้งภาวะการเกิดโรคระบาดในสิงคโปร์

อย่างไรก็ตาม ประเทศไทยยังมีจุดอ่อนซึ่งส่งผลกระทบต่อการเดินทางของนักท่องเที่ยวได้ อาทิ

1.  ปัญหาความเสื่อมโทรมของแหล่งท่องเที่ยว

2.  ปัญหาการหลอกลวงเอารัดเอาเปรียบนักท่องเที่ยว

3.  ปัญหาการขาดแคลนบุคลากรที่มีคุณภาพในบางพื้นที่

4.  ปัญหาภาพลักษณ์ด้านลบ เกี่ยวกับโสเภณี โรคเอดส์ และสิ่งแวดล้อม

ปัจจัยทั้งหมดที่กล่าวมาข้างต้น เป็นปัจจัยซึ่งอยู่เหนือการควบคุมของบริษัท ดังนั้นธุรกิจการ
ท่องเที่ยวและการโรงแรมจึงถือว่า มีปัจจัยความเสี่ยงที่สูงมาก

แต่บริษัทพยายามเสริมสร้างรายได้ โดยขยายฐานลูกค้าจากแหล่งตลาดใหม่
เน้นการส่งเสริมการขายเพื่อเพิ่มยอดขายจากฐานลูกค้าเดิมที่มีอยู่
โดยการทำโปรโมชั่นในช่วงนอกฤดูกาล ส่งเสริมการขายร่วมกับบริษัทนำเที่ยว สายการบิน
และองค์กรอื่น ๆ เพื่อเพิ่มจำนวนลูกค้า รวมทั้งสร้างโปรแกรมพิเศษต่าง ๆ
เพื่อให้เข้าถึงกลุ่มลูกค้าของคู่แข่งขัน นอกเหนือจากการขายตรงถึงกลุ่มลูกค้าต่าง ๆ แล้ว
บริษัทยังขยายช่องทางการขายและรับสำรองห้องพักผ่านเว็บไซต์ให้กับนักท่องเที่ยวทั้งในเมืองไทยและต่างประเทศ
รวมทั้งบริษัทท่องเที่ยวและบริษัทคู่ค้าต่าง ๆ นอกจากนี้แล้ว
บริษัทยังพยายามเสริมสร้างรายได้ด้านอาหารและเครื่องดื่มผ่านการใช้บริการของห้องอาหาร
การจัดเลี้ยง และการจัดประชุมสัมมนาอีกด้วย

ส่วนธุรกิจรับจ้างบริหารโรงแรม มีปัจจัยความเสี่ยงในแง่ที่ว่า
หลังจากบริษัทเข้าไปบริหารกิจการจนโรงแรมประสบความสำเร็จ
และมีชื่อเสียงสามารถดำเนินธุรกิจได้เอง โรงแรมอาจขอเลิกสัญญาการว่าจ้างบริหาร ซึ่งในเรื่องนี้
บริษัทได้จัดทำมาตรการป้องกันโดยทำสัญญาว่าจ้างระยะยาว และเรียกร้องค่า
ชดเชยหากมีการขอยกเลิกสัญญาก่อนกำหนด

สถานการณ์การโรงแรมและการแข่งขัน

การแข่งขันของธุรกิจโรงแรมในปี 2543 ยังคงมีความรุนแรง
เนื่องจากภาวะเศรษฐกิจที่ยังไม่ฟื้นตัวอย่างเด่นชัดยังคงดำเนินอยู่ ทำให้ภาครัฐ
และเอกชนยังต้องจำกัดและตัดลดงบประมาณในการเดินทางและประชุมสัมมนา
แต่จากการที่ค่าเงินบาทมีเสถียรภาพทรงตัวในระดับที่แข็งขึ้น
ทำให้คนไทยเริ่มปรับตัวเข้ากับภาวะเศรษฐกิจและใช้จ่ายเงินทองเพื่อการเดินทางพักผ่อนมากขึ้น
โดยนิยมเดินทางไปต่างประเทศมากขึ้นเช่นกัน
และปัจจัยเกื้อหนุนที่ทำให้คนไทยเดินทางไปต่างประเทศนั้นมาจากอัตราเที่ยวในประเทศของแหล่งท่องเที่ยวหลักมีราคาแพงกว่าต่างประเทศ
ทั้งค่าตั๋วเครื่องบินและค่าที่พัก

ปัญหาที่สะสมมาหลายปีของธุรกิจโรงแรมคือ การมีจำนวนโรงแรมอยู่เกินความต้องการในหลายพื้นที่
เช่น กรุงเทพมหานคร เชียงใหม่ และพัทยา ดังนั้น
โรงแรมทั่วไปจึงต้องพยายามหาลูกค้าให้มากที่สุดเพื่อสร้างรายได้ โดยการใช้ตัดราคาลง

ในทางตรงกันข้าม โรงแรมที่ตั้งอยู่ในพื้นที่แหล่งท่องเที่ยวหลัก เช่น ภูเก็ต สมุย และเชียงใหม่
ซึ่งมีอัตราการเติบโตทางการท่องเที่ยวที่สูงอย่างต่อเนื่อง
สามารถกำหนดราคาขายในอัตราที่สูงกว่าภูมิภาคอื่นของประเทศไทย

2. ภาวะอุตสาหกรรมท่องเที่ยวแนวโน้มของธุรกิจโรงแรมและสภาพการแข่งขันในประเทศ ปี2544

ในภาพรวมกระแสการเดินทางเข้าไทยของนักท่องเที่ยวต่างประเทศ
ยังคงมีแนวโน้มการเติบโตต่อเนื่อง
โดยการท่องเที่ยวแห่งประเทศไทยคาดการณ์จำนวนนักท่องเที่ยวไว้ประมาณ 9.7 ล้านคน
อัตราการขยายตัวคงไม่สูงเท่าปี 2543 เนื่องจากปัจจัยภายนอกที่มีอิทธิพลต่อการเดินทางท่องเที่ยว
ยังคงมีความ ผันผวนในลักษณะที่ไม่เป็นผลดีต่อการเดินทาง อาทิ
สถานการณ์ด้านการเมืองในตะวันออกกลาง ภาวะเศรษฐกิจในประเทศมหาอำนาจอย่างสหรัฐฯ
หลายประเทศในยุโรปและญี่ปุ่น ที่มีแนวโน้มว่าจะชลอตัวลง สถานการณ์ด้านราคาน้ำมัน
รวมทั้งสถานการณ์การเมืองและเศรษฐกิจภายในประเทศไทยเอง

อย่างไรก็ดี ปัจจัยที่จะเข้ามาช่วยเสริมการท่องเที่ยวก็มีหลายประการเช่นกัน อาทิ
กระแสการจราจรทางอากาศเข้าภูมิภาคเอเชียแปซิฟิกที่มีแนวโน้มการขยายตัวสูงกว่าพื้นที่อื่น
การเปิดให้บริการเส้นทางบินในประเทศโดยสายการบินอื่น ๆ นอกเหนือจากบริษัท การบินไทย
ซึ่งทำให้เกิดความหลากหลายทั้งทางด้านเส้นทางเชื่อมโยง และราคาค่าโดยสาร
ชาวยุโรปนิยมเดินทางระยะไกลเพิ่มขึ้น ความร่วมมือด้านการ
ท่องเที่ยวเชื่อมโยงระหว่างไทยกับประเทศเพื่อนบ้าน

ในปี 2544 การท่องเที่ยวแห่งประเทศไทยยังคงใช้แคมเปญ Amazing Thailand เพื่อสร้าง
จุดขาย “เอกลักษณ์ไทยในมาตรฐานโลก” กับนักท่องเที่ยวต่างประเทศ
และนักท่องเที่ยวในเมืองไทย โดยเน้นดำเนินการในกลุ่มเป้าหมาย ดังต่อไปนี้

  ตลาดในประเทศ

1.  กลุ่มผู้มีรายได้สูง

2.  กลุ่มครอบครัว

3.  กลุ่ม MICE

4.  กลุ่มผู้สูงอายุ/วัยเกษียณ

5.  กลุ่มข้าราชการ/พนักงานรัฐวิสาหกิจ

6.  กลุ่มเยาวชน

7.  กลุ่มคนวัยทำงาน

ตลาดต่างประเทศ

1.  กลุ่ม MICE

2.  กลุ่มครอบครัว

3.  กลุ่มเยาวชน

4.  กลุ่มนักกอล์ฟ

5.  กลุ่มคู่ฮันนีมูน

6.  กลุ่ม Special Interests (Eco, Agro, Diving)

สรุปทิศทางการท่องเที่ยว การโรงแรมและการแข่งขันปี 2544 ในหลายพื้นที่ ดังนี้

กรุงเทพมหานครฯ

ภาวะการแข่งขันของโรงแรมในกรุงเทพฯ ยังคงความเข้มข้นอยู่ตลอดเวลา
สืบเนื่องจากผลกระทบทางด้านเศรษฐกิจที่แม้จะมีการขยายตัวอย่างต่อเนื่อง
แต่การขยายตัวดังกล่าวจะอยู่บนความเปราะบางและความไม่สมดุล
และอาจจะถูกรุมเร้าด้วยปัญหาวัฎจักรเศรษฐกิจขาลงของสหรัฐฯ ภาวะการคลังของรัฐบาลไทย
การเมืองในประเทศเพื่อนบ้าน การฟื้นตัวแบบเฉื่อยชาของญี่ปุ่น
และอัตราดอกเบี้ยทั่วโลกซึ่งกำลังปรับตัวสูงขึ้น

นอกจากนี้แล้ว จำนวนห้องพักของโรงแรมในกรุงเทพฯ ยังมีมากเกินความต้องการในตลาด
ทำให้เกิดการแข่งขันที่สูงเพื่อรักษาและแย่งส่วนแบ่งทางการตลาดให้มากขึ้น
โดยต้นทุนก็ยังอยู่ในระดับสูง

  ภูเก็ต

แหล่งท่องเที่ยวของภูเก็ต ยังคงได้รับความนิยมจากนักท่องเที่ยวทั่วโลก โดยเฉพาะตลาดยุโรป
นอกจากนี้ การทำตลาดใหม่ ๆ ในช่วง 2 ปีที่ผ่านมา จะมีส่วนให้นักท่องเที่ยวชาวจีน ออสเตรเลีย
เดินทาง เข้ามามากขึ้น สถานการณ์ท่องเที่ยวโดยภาพรวมของภูเก็ต
จะยังคงมีนักท่องเที่ยวเดินทางเข้ามาอย่างต่อเนื่อง
เพราะแหล่งท่องเที่ยวและอุตสาหกรรมการท่องเที่ยวของภูเก็ต ได้มีการวัฒนาการมาเป็นเวลานาน
ส่งผลให้การเตรียมพร้อมในเรื่องสิ่งอำนวยความสะดวกต่าง ๆ อยู่ในภาวะครบครัน
ไม่ว่าจะเป็นห้องพัก การเดินทางที่มีความสะดวกทั้งทางบก ทางน้ำ และอากาศ

ส่วนปัญหาหลักที่นักท่องเที่ยวจะยังประสบคือ ราคาห้องพักซึ่งสูงมากในฤดูกาลท่องเที่ยว
ซึ่งการขายห้องพักแพงเกินจริงอาจก่อให้เกิดปัญหาต่อการท่องเที่ยวของภูเก็ตในอนาคต
ประกอบกับการท่องเที่ยวบาหลีเริ่มฟื้นตัว โปรแกรมทัวร์สิงคโปร์หรือฮ่องกงมีราคาถูกกว่า
ทำให้จำนวนนักท่องเที่ยวอาจลดลง

ส่วนในช่วงนอกฤดูกาลท่องเที่ยว การแข่งขันด้วยการลดราคาห้องพักจะยังคงดำเนินอยู่
โดยมีการจัดกิจกรรมส่งเสริมการขายหรือแคมเปญ เพื่อดึงดูดนักท่องเที่ยวโดยเฉพาะ

สมุย

เช่นเดียวกับภูเก็ต
สถานการณ์ท่องเที่ยวโดยภาพรวมของสมุยจะยังคงมีนักท่องเที่ยวเดินทางเข้ามาอย่างต่อเนื่อง ดังนั้น
ภาวะการแข่งขันเพื่อแย่งจำนวนนักท่องเที่ยวยังคงมีสูง
โดยปัญหาหลักของนักท่องเที่ยวที่เดินทางไปยังเกาะสมุยประสบเช่นเดียวกับการเดินทางไปเกาะภูเก็ตคือ
การขึ้นราคาห้องพักเกินความเป็นจริงของโรงแรมในช่วงเทศกาลท่องเที่ยว
แต่การคมนาคมหรือการเดินทางไปเกาะสมุยยังเป็นอุปสรรคสำคัญต่อความเจริญเติบโตของสมุย
สืบเนื่องจากศักยภาพในการพัฒนามีขีดจำกัด

พัทยา

จัดว่าเป็นเมืองท่องเที่ยวที่มีการแข่งขันทั้งในส่วนของโรงแรมในพัทยาเอง
และระหว่างเมืองท่องเที่ยวในจังหวัดใกล้เคียงอยู่ในระดับสูง การท่องเที่ยวของเมืองพัทยา
จึงได้มีการวางนโยบายในปี 2544 คือ พยายามปรับสภาพตลาดโดยมุ่งเน้นการจัดระบบ
และปรับโครงของระบบทัวร์ให้มีคุณภาพมากขึ้น รวมทั้ง การหาตลาดใหม่ ๆ
ที่มีคุณภาพและความเป็นไปได้ เช่น จีน และญี่ปุ่น ทั้งยังวางแผนที่จะขยายกลุ่มเป้าหมายให้มากขึ้น
เช่น กลุ่มนักกีฬา กลุ่มการเดินทางเพื่อธุรกิจ กลุ่มประชุมสัมมนา เนื่องจาก
พัทยาอยู่ไม่ไกลจากกรุงเทพฯ และมีสิ่งอำนวยความสะดวกครบครัน

ชะอำ/หัวหิน

การประชาสัมพันธ์และการจัดกิจกรรมส่งเสริมการขายในตลาดต่างประเทศ
รวมทั้งการพัฒนาแหล่งท่องเที่ยวต่าง ๆ ในพื้นที่นี้ ได้ช่วยส่งเสริมชื่อเสียงของชะอำและหัวหิน
ให้กับนักท่องเที่ยวต่างประเทศเป็นอย่างมาก เห็นได้จากจำนวนนักท่องเที่ยวต่างประเทศ
ที่เพิ่มขึ้นอย่างต่อเนื่อง ส่วนนักท่องเที่ยวชาวไทยนิยมเดินทางเป็นครอบครัวไปชะอำและหัวหิน
ในช่วงวันหยุดสุดสัปดาห์และช่วงเทศกาลต่าง ๆ มากขึ้น

พื้นที่นี้จะยังได้รับความนิยมในการจัดประชุมสัมมนา และถือเป็นคู่แข่งที่สำคัญของพัทยาในตลาดนี้

เชียงใหม่

ในแง่ของการพัฒนาการท่องเที่ยวของเชียงใหม่ ไม่ถือว่าสมบูรณ์แบบมากนัก
เพราะยังมีปัญหาอีกหลายด้านที่จำเป็นต้องเร่งทำการแก้ไข
แต่โดยกลไกของอัตราการเติบโตทางการท่องเที่ยวก็ยังสามารถขยายตัวได้อย่างต่อเนื่อง
เป็นเพราะเชียงใหม่มีศักยภาพค่อนข้างสูง ทั้งแหล่งท่องเที่ยว ที่พัก
วัฒนธรรมประเพณีและระบบคมนาคมที่เอื้ออำนวยต่อการท่องเที่ยวในระดับที่ได้มาตรฐาน
ซึ่งกลายเป็นจุดขายของจังหวัดที่เป็นที่รู้จักไปเกือบทั่วโลก อุตสาหกรรมการท่องเที่ยว
จะยังเป็นกลไกสำคัญในการนำรายได้จำนวนมหาศาลเข้าสู่ระบบเศรษฐกิจของจังหวัด

เนื่องจากจำนวนโรงแรมในเชียงใหม่มีมาก ดังนั้น กลยุทธ์การแข่งขันด้านราคาจึงมีสูง
โดยเฉพาะอย่างยิ่งในช่วงนอกฤดูกาลท่องเที่ยว ซึ่งโรงแรมต่าง ๆ
มีการจัดทำการส่งเสริมการขายโดยเสนออัตราค่าห้องพักในราคาพิเศษ

เชียงราย

ผลพวงของการดำเนินงานของปีท่องเที่ยวไทย
รวมทั้งการประชาสัมพันธ์และการจัดกิจกรรมที่ต่อเนื่อง
ช่วยเพิ่มตัวเลขของนักท่องเที่ยวทั้งชาวไทยและต่างประเทศ
ให้กับพื้นที่เมืองท่องเที่ยวหลักของภาคเหนือ รวมทั้งเชียงราย

ทิศทางการท่องเที่ยวของเชียงรายในปี 2544 มีแนวโน้มค่อนข้างดี
เนื่องจากเชียงรายมีศักยภาพเป็นเมืองชายแดน และมีแหล่งท่องเที่ยวทางธรรมชาติเป็นจำนวนมาก
ซึ่งเป็นสิ่งที่กระตุ้นความสนใจของนักท่องเที่ยวชาวต่างประเทศ และนักท่องเที่ยวในเมืองไทย

3.3 การจัดหาผลิตภัณฑ์หรือบริการ

ก. บริษัทฯ ประกอบธุรกิจการให้บริการด้านโรงแรมเป็นหลัก
ปริมาณการให้บริการห้องพักแต่ละแห่งมีดังนี้

จำนวนห้องพัก

  โรงแรมดุสิตธานี 532

  โรงแรมดุสิตรีสอร์ท พัทยา 464

  โรงแรมดุสิตรีสอร์ทและโปโลคลับ 460

  โรงแรมดุสิต นิกโก้ มะนิลา 542

  โรงแรมรอยัลปริ๊นเซส กรุงเทพฯ 170

  โรงแรมรอยัลปริ๊นเซส ศรีนครินทร์ 198

  โรงแรมรอยัลปริ๊นเซส เชียงใหม่ 206

  ข. กระบวนการผลิตหรือการกำจัดวัตถุดิบเหลือใช้มีผลกระทบต่อสิ่งแวดล้อม ดังนี้

การประกอบการของบริษัทฯ ประเภทธุรกิจโรงแรม ซึ่งนับเป็นส่วนหนึ่งของชุมชนนั้น
โรงแรมและรีสอร์ทในเครือดุสิตธานี
ยึดมั่นในแนวทางการดำเนินการที่มุ่งมั่นในด้านการรักษาสิ่งแวดล้อมของชุมชนอย่างเต็มที่
นับตั้งแต่ผู้บริหารระดับสูง หัวหน้าแผนก เจ้าหน้าที่และพนักงานโรงแรมทุกคน
ล้วนแต่มีความกระตือรือร้นที่จะร่วมมือกัน
ทำให้สถานที่ประกอบการมีสภาพแวดล้อมที่สะอาดและน่ารื่นรมย์ เนื่องจากน้ำและไฟฟ้าเป็น
สิ่งที่จำเป็นอย่างยิ่งในการประกอบธุรกิจโรงแรม
ซึ่งทางโรงแรมและรีสอร์ทในเครือดุสิตธานีตระหนักดีว่า
โรงแรมจะดำเนินธุรกิจโดยใช้ทรัพยากรธรรมชาติอย่างมีประสิทธิภาพและรู้คุณค่า
ซึ่งจะเห็นได้จากมาตรการการดำเนินการต่าง ๆ ดังนี้

1. ทางบริษัทฯ ได้กำหนดให้แต่ละโรงแรมมีโรงบำบัดน้ำเสีย
ซึ่งโรงแรมได้ควบคุมดูแลระบบบำบัดน้ำเสียให้สามารถบำบัดน้ำเสียได้อย่างมีประสิทธิภาพ
และนำน้ำทิ้งหลังบำบัดที่ผ่านการเติมคลอรีนแล้วไปใช้รดน้ำต้นไม้ ทำความสะอาดพื้น อาคาร ล้างรถ
เป็นต้น และจากผลการวิเคราะห์คุณภาพน้ำทิ้งพบว่าคุณภาพน้ำอยู่ในมาตรฐานคุณภาพน้ำทิ้งจากอาคาร
ตามประกาศสำนักงานคณะกรรมการสิ่งแวดล้อมแห่งชาติ

2. การจัดการด้านพลังงานไฟฟ้า โดยจะมีการติดตั้งเครื่องวัดย่อย เพื่อจะวัดว่า
แต่ละส่วนแต่ละแผนกใช้พลังงานอย่างมีประสิทธิภาพเพียงไร ซึ่งโดยเครื่องวัดย่อยนี้
ทางโรงแรมสามารถควบคุมการใช้พลังงานในแต่ละเดือน แต่ละปีเป็นแผนกๆ อย่างมีประสิทธิภาพ

3.  นอกจากนี้ ทางโรงแรมยังมีมาตรการในการจัดการขยะมูลฝอยที่เกิดขึ้นดังนี้

3.1.ลดปริมาณของขยะมูลฝอย
โดยการหลีกเลี่ยงสินค้าที่มีการบรรจุหีบห่อที่เกินความจำเป็นด้วยวัสดุที่ไม่สามารถนำกลับมาใช้ได้อีก

3.2. นำสิ่งของต่าง ๆ กลับมาใช้อีกครั้งหนึ่ง เพื่อวัตถุประสงค์เดิม
หรือวัตถุประสงค์อื่นเท่าที่จะสามารถทำได้ เช่น ขวดที่สามารถบรรจุของได้ใหม่
ผ้าขนหนูและถุงใส่เสื้อผ้าส่งซัก ผ้ากันเปื้อนที่ซักล้างทำความสะอาดได้
แบตเตอรี่ไฟที่สามารถอัดกระแสไฟฟ้าใหม่ได้ บันทึกข้อความที่ใช้ภายในโรงแรมด้วยกระดาษที่ใช้แล้ว
แต่ยังมีเนื้อที่พอจะเขียนข้อความได้ เป็นต้น

3.3. นำสิ่งที่ใช้แล้วไปแปรสภาพเพื่อนำกลับมาใช้ประโยชน์อีกครั้งหนึ่ง โดยวิธีการแยกประเภทขยะ
โดยเริ่มตั้นแต่การจัดหาภาชนะรองรับแยกตามชนิด
และทางโรงแรมจะจำหน่ายออกเพื่อเข้าสู่กระบวนการกลับมาใช้ใหม่ เช่น อลูมิเนียม
กระดาษใช้ในสำนักงาน อาหารและอินทรียวัตถุ แก้ว พลาสติก กระป๋องที่ทำด้วยเหล็กและดีบุก
เป็นต้น

  การควบคุมโดยหน่วยงานรัฐ

บริษัท ดุสิตธานี จำกัด (มหาชน)
เป็นบริษัทที่ได้จดทะเบียนเป็นนิติบุคคลตามกฎหมายว่าด้วยบริษัทมหาชนจำกัด ณ กรมทะเบียนการค้า
กระทรวงพาณิชย์
ใบสำคัญแสดงการจดทะเบียนของบริษัทถูกต้องตามประมวลกฎหมายแพ่งและพาณิชย์ทุกประการ

ด้านสุขอนามัย ทางบริษัทฯ จะปฏิบัติตามข้อบัญญัติจากสำนักงานกรุงเทพมหานคร หรือ
เทศบาลท้องถิ่นประจำจังหวัดการว่าจ้างชาวต่างประเทศมาทำงานในโรงแรมนั้น ทางบริษัทฯ
จะต้องยื่นคำขอต่อสำนักงานตรวจคนเข้าเมือง กระทรวงมหาดไทย

ส่วนการจำหน่ายสุราและยาสูบ ทางบริษัทฯ ต้องยื่นคำขออนุญาตต่อกรมสรรพสามิต กระทรวงพาณิชย์

สำหรับการซื้อขายแลกเปลี่ยนเงินตราต่างประเทศนั้น ทางบริษัทฯ ได้ปฏิบัติตามระเบียบ
ข้อกำหนดของธนาคารแห่งประเทศไทย สำหรับปี 2543 บริษัทฯ ไม่มีเงินกู้
เพราะได้ชำระคืนหมดแล้ว

ซึ่งจะเห็นได้ว่า นับตั้งแต่บริษัทฯ เปิดดำเนินกิจการมา
ได้วางแนวทางการปฏิบัติงานให้เป็นไปตามกฎระเบียบที่หน่วยงานของรัฐได้กำหนดไว้ทั้งสิ้น
จึงไม่เคยมีประวัติการกระทำผิดใด ๆ